CELEX: 62019CN0064
Language: hr
Date: 2019-01-29 00:00:00
Title: Predmet C-64/19 P: Žalba koju je 29. siječnja 2019. podnijela Kraljevina Španjolska protiv presude Općeg suda (prošireno deveto vijeće) od 15. studenoga 2018. u predmetu T-219/10 RENV, World Duty Free Group protiv Komisije

25.3.2019   
            
            
               HR
            
            
               Službeni list Europske unije
            
            
               C 112/36
            
         
      Žalba koju je 29. siječnja 2019. podnijela Kraljevina Španjolska protiv presude Općeg suda (prošireno deveto vijeće) od 15. studenoga 2018. u predmetu T-219/10 RENV, World Duty Free Group protiv Komisije
      (Predmet C-64/19 P)
      (2019/C 112/42)
      Jezik postupka: španjolski
      
         Stranke
      
      
         Žalitelj: Kraljevina Španjolska (zastupnik: M. A. Sampol Pucurull, agent)
      
         Druge stranke u postupku: World Duty Free Group, S.A., ranije Autogrill España, SA i Europska komisija
      
         Intervenijenti u potporu tužitelju u prvom stupnju: Savezna Republika Njemačka i Irska
      
         Žalbeni zahtjev
      
      Žalitelj od Suda zahtijeva da:
      
                  —
               
               
                  prihvati ovu žalbu i ukine presudu Općeg suda od 15. studenoga 2018. u predmetu T-219/10 RENV World Duty Free Group, S.A./Europska komisija (1),
               
            
                  —
               
               
                  poništi članak 1. stavak 1. pobijane odluke jer se u Odluci Komisije 2011/282/EU od 12. siječnja 2011. o poreznoj amortizaciji financijskog ugleda (goodwilla) kod stjecanja inozemnih udjela C 45/07 (ex NN 51/07, ex CP 9/07) koju provodi Španjolska (2) smatra da predmetna porezna mjera čini državnu potporu i
               
            
                  —
               
               
                  naloži tuženiku u prvostupanjskom postupku snošenje troškova.
               
            
         Žalbeni razlozi i glavni argumenti
      
      Žalba se temelji na jednom žalbenom razlogu koji bi trebao dovesti do ukidanja pobijane presude. Španjolska tvrdi da je Opći sud počinio pogrešku koja se tiče prava Unije u smislu članka 58. Statuta Suda Europske unije time što je pogrešno protumačio članak 107. stavak 1. Ugovora, osobito pojam selektivnosti državnih potpora sadržan u navedenom članku. Taj se jedan žalbeni razlog može podijeliti na četiri dijela:
      
                  —
               
               
                  kao prvo, Španjolska smatra da Opći sud griješi u određivanju referentnog okvira porezne mjere, koji nije u skladu s pobijanom odlukom,
               
            
                  —
               
               
                  kao drugo, Španjolska smatra da je u pobijanoj presudi sadržana pogreška koja se tiče prava jer Opći sud nije smatrao da porezni tretman financijskog ugleda (goodwilla) opća mjera ili autonomni ili vlastiti referentni okvir,
               
            
                  —
               
               
                  kao treće, Španjolska tvrdi da je u toj presudi sadržana pogreška koja se tiče prava isto tako zbog netočne definicije cilja referentnog okvira te da je u njoj pogrešno ispitana usporedivost, što zahtijeva presuda World Duty Free, donesena u žalbenom postupku (3) (predmet C-20/15 P i C-21/15 P),
               
            
                  —
               
               
                  kao četvrto, pogreška u pogledu utvrđenja elementa koji čini referentni okvir podrazumijeva pogrešku koja se tiče prava u pogledu dodjele tereta dokazivanja.
               
            
         (1)  Presuda od 15. studenoga 2018., World Duty Free Group/Komisija (T-219/10 RENV, EU:T:2018:784)
      
         (2)  SL 2011., L 135, str. 1. [neslužbeni prijevod]
      
         (3)  Presuda od 21. prosinca 2016., Komisija/World Duty Free Group i drugi (C-20/15 P i C-21/15 P, EU:C:2016:981)